Komisia územného plánovania, životného prostredia a dopravy Miestneho zastupiteľstva
mestskej časti Bratislava – Ružinov
		
Zápisnica č. 5/2016
zo zasadnutia Komisie konaného dňa 11. 04. 2016

Prítomní: 	Mgr. Martin Ferák (predseda), Ing. Katarína Šimončičová (podpredsedníčka), PhDr. Patrik Guldan, Ing. Slavomír Drozd, Ing. Anna Reinerová, Mgr. Jozef Matúšek, Mgr. Peter Herceg, Ing. Peter Rakšányi, PhD.
Neprítomní:	

P r o g r a m:
A. 	Územnoplánovacia dokumentácia: Územné plány zón
1. 	Informatívny materiál: prehľad o stave pripravovaných územných plánov zón – tabuľka a informácia o pripravovaných stavebných uzáverách. 

B. 	Materiály referátov Miestneho úradu 

C.	Investičné zámery

D. 	Podnety 
D.1 	Podnety od občanov 

D.2 	Návrhy a podnety členov komisie
1. 	Parkovacia politika.
2. 	Rokovací poriadok.

E.	Materiály Miestnej rady

F.	Rôzne

Odsúhlasenie programu komisie v tento deň: 
Prítomní členovia Komisie územného plánovania, životného prostredia a dopravy (ďalej len Komisia ÚPŽP a D) odsúhlasili program na tento deň nasledovne: program sa dopĺňa o body do časti C. Investičné zámery: Investičný zámer výstavby bytového domu na Peterskej ulici a investičný zámer	výstavby nájomných bytov na ulici Astronomická a Čmelíkova ul.

Hlasovanie: 			
Prítomní poslanci:	3
Za: 	Mgr. Martin Ferák, PhDr. Patrik Guldan, Ing. Anna Reinerová, 
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	1
Za: 	  Mgr. Peter Herceg 
Zdržal sa: 	 0
Proti:	 0

K bodu A.1. 
Prítomní členovia Komisie ÚPŽP a D sa oboznámili s predloženým materiálom. 

K bodu C.1. Investičný zámer výstavby nájomných bytov na ulici Astronomická a Čmelíková 
Prítomní členovia Komisie ÚPŽP a D na podnet svojich členov p. Hercega a p. Šimončičovej sa oboznámili s pripravovaným investičným zámerom hlavného mesta výstavby nájomných bytov v lokalitách na Astronomickej a Čmelíkovej ulici. Komisia konštatuje, že v oboch uvedených lokalitách prebieha obstarávanie územných plánov zón. Obe vytipované lokality predstavujú zelené plochy našej mestskej časti, ktorej obyvatelia oprávnene veľmi citlivo reagujú na prípady, kde zeleň ustupuje výstavbe. Z uvedených dôvodov komisia vyjadruje svoj nesúhlas s pripravovaným zámerom a zároveň odporúča hlavnému mestu hľadanie alternatívnych pozemkov, resp. zváženie spolupráce s investormi disponujúcimi svojimi pozemkami, ktorí už v minulosti deklarovali ochotu podieľať sa na projekte výstavby nájomných bytov. Komisia odporúča Odboru RR a ŽP preveriť možnosť zmeny územného plánu, t. j. zmeny funkčného využitia dotknutých území na kód funkcie 1110 parky, sadovnícke a lesoparkové úpravy.

Hlasovanie: 			
Prítomní poslanci:	5
Za: 	Mgr. Martin Ferák, Ing. Katarína Šimončičová, PhDr. Patrik Guldan, Ing. Slavomír Drozd, Ing. Anna Reinerová 
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	2
Za: 	Mgr. Peter Herceg, Ing. Peter Rakšányi, PhD.

Zdržal sa: 	 0
Proti:	 0

Predseda komisie od tohto bodu nebol prítomný na zasadnutí komisie z pracovných dôvodov. Vedením komisie bola poverená podpredsedníčka komisie. 

K bodu C.2. Investičný zámer výstavby bytového domu na Peterskej ulici
Prítomní členovia Komisie ÚPŽP a D na základe oznámenia o začatí územného konania zverejneného na webovej stránke mestskej časti „Bytový dom Peterská ul.“ nesúhlasia s umiestnením stavby na danom území vzhľadom na  nesúlad s územným plánom hlavného mesta. Komisia odporúča miestnemu zastupiteľstvu, aby požiadalo starostu obrátiť sa na hlavné mesto so žiadosťou o prehodnotenie záväzného stanoviska mesta k danému investičnému zámeru.

Hlasovanie: 	uvedený bod nedostal dostatočný počet hlasov
Prítomní poslanci:	5
Za: 	Ing. Katarína Šimončičová 
Zdržal sa: 	Ing. Slavomír Drozd, Ing. Anna Reinerová, Mgr. Jozef Matúšek   
Proti: 	PhDr. Patrik Guldan  

Prítomní neposlanci
(podľa čl. 7 bod 2 RP): 	2
Za: 	Mgr. Peter Herceg,
Zdržal sa: 	 Ing. Peter Rakšányi, PhD.
Proti:	 0

K bodu D.2.1. 
Prítomní členovia Komisie ÚPŽP a D sa oboznámili s materiálom návrhu zmeny štatútu Dodatok č. ... Štatútu hlavného mesta SR Bratislavy zo ... 2016 a Návrhu Všeobecne záväzného nariadenia hlavného mesta SR Bratislavy č .../2016 z ... 2016 o dočasnom parkovaní motorových vozidiel na vymedzených úsekoch miestnych komunikácií na území hlavného mesta SR Bratislavy, výške úhrady za dočasné parkovanie motorových vozidiel, spôsobe úhrady a preukázania jej zaplatenia. Komisia vyjadrila svoje nesúhlasné stanovisko s predloženými materiálmi.

Hlasovanie: 			
Prítomní poslanci:	4
Za: 	Ing. Katarína Šimončičová, Ing. Slavomír Drozd, Ing. Anna Reinerová, Mgr. Jozef Matúšek   
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	2
Za: 	  Mgr. Peter Herceg, Ing. Peter Rakšányi, PhD.
Zdržal sa: 	 0
Proti:	 0

K bodu D.2.2. 
• 	Prítomní členovia Komisie ÚPŽP a D prerokovanie návrhu Rokovacieho poriadku Komisie ÚPŽP a D prekladajú na ďalšie zasadnutie komisie. 
• 	K Návrhu Rokovacieho poriadku Miestneho zastupiteľstva mestskej časti Bratislava – Ružinov komisia nezaujala stanovisko vzhľadom na neprítomnosť predkladateľa. Komisia sa nestotožňuje s nezverejnením Návrhu Rokovacieho poriadku Miestneho zastupiteľstva MČ Bratislava - Ružinov.

Hlasovanie: 		
Prítomní poslanci:	3
Za: 	Ing. Katarína Šimončičová, PhDr. Patrik Guldan, Ing. Slavomír Drozd
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	2
Za: 	  Mgr. Peter Herceg, Ing. Peter Rakšányi, PhD.
Zdržal sa: 	 0
Proti:	 0

K bodu Rôzne
● 	Prítomní členovia Komisie ÚPŽP a D odporúčajú zaradiť na najbližšie zasadnutie miestneho zastupiteľstva  bod týkajúci sa investičného zámeru „Nové centrum Ružinova namiesto Hirošimy“ za účelom podania informácie o procesoch obstarávania uvedeného investičného zámeru. 
	Na najbližšie zasadnutie komisie členovia komisie pozývajú starostu a autora zverejneného návrhu Ing. arch. Kaliského. 
	Členovia komisie si môžu pripraviť predstavu o funkčnom využití predmetného územia. 

Hlasovanie: 			
Prítomní poslanci:	4
Za: 	Ing. Katarína Šimončičová, PhDr. Patrik Guldan, Ing. Slavomír Drozd, Mgr. Jozef Matúšek   
Zdržal sa: 	0
Proti: 	0

Prítomní neposlanci
(podľa čl. 7 bod 2 RP): 	2
Za: 	  Mgr. Peter Herceg, Ing. Peter Rakšányi, PhD.
Zdržal sa: 	 0
Proti:	 0

  Mgr. Martin Ferák, v. r.
              predseda komisie

Zapísala: Ing. arch. Patrícia Rusnáková, 11. 04. 2016
  patricia.rusnakova@ruzinov.sk